РЕГЛАМЕНТ (ЕО) № 690/2007 НА КОМИСИЯТА
от 19 юни 2007 година
за изменение на Регламент (ЕО) № 1412/2006 на Съвета относно някои ограничителни мерки по отношение на Ливан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1412/2006 на Съвета от 25 септември 2006 г. относно някои ограничителни мерки по отношение на Ливан (1), и по-специално член 5 от него,
като има предвид, че:
(1)
Приложението към Регламент (ЕО) № 1412/2006 посочва компетентните власти, на които са предоставени функции по прилагането на този регламент.
(2)
Регламент (ЕО) № 1791/2006 на Съвета (2) направи промени на няколко акта, приети от институциите, наложени поради присъединяването на България и Румъния. Приложението към Регламент (ЕО) № 1412/2006, обаче, не бе изменено.
(3)
България и Румъния предоставиха информация относно техните компетентни власти. Следователно тези власти трябва да бъдат включени в приложението към Регламент (ЕО) № 1412/2006, считано от датата на присъединяване на България и Румъния към Европейската общност,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1412/2006 се изменя, както е посочено в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 юни 2007 година.